TSR มอบกระเป๋า SAFE UV Sterilizer สู้โควิด 19
TSR มอบกระเป๋า SAFE UV Sterilizer สู้โควิด 19
3 ก.พ. 2564

บริษัท เธียรสุรัตน์ จำกัด (มหาชน) หรือ TSR มอบกระเป๋า SAFE UV Sterilizer 100 ใบ มูลค่า 190,000 บาท ให้กับร้านอาหารที่ผ่านเกณฑ์มาตรฐาน อาหารสะอาด รสชาติอร่อย Clean Food Good Taste ภายใต้เทศบาลนครนนทบุรี โดยมี เอกรัตน์ แจ้งอยู่ ประธานเจ้าหน้าที่บริหาร คุณเธียรวรรณี แจ้งอยู่ รองประธานเจ้าหน้าที่บริหาร และคณะผู้บริหาร เดินทางไปมอบ ณ เทศบาลนครนนทบุรี โดยมี สมนึก ธนเดชากุล นายกเทศมนตรีเทศบาลนครนนทบุรี เป็นประธานในการรับมอบ
ทั้งนี้ เนื่องจากสถานการณ์ โรคระบาดโควิด 19 ระลอกสองในปัจจุบัน ทำให้ผู้บริโภคและผู้ประกอบการ ร้านอาหารต่างๆ ต้องตระหนักถึงความปลอดภัยสะอาด และเพิ่มมาตรการการควบคุมไม่เพียงแค่การจำกัดจำนวนคน แต่รวมถึงภาชนะอุปกรณ์ในการรับประทานอาหาร ซึ่งโครงการปันน้ำใสจากใจ TSR จึงมอบกระเป๋า SAFE UV Sterilizer ที่ผลิตจากหลอด UV ที่มีประสิทธิภาพในการฆ่าเชื้อโรคได้ถึง 99.99 % เมื่อใช้ในระยะเวลา 1 นาที เพื่อเพิ่มความมั่นใจให้กับร้านอาหารและผู้บริโภค เมื่อเร็วๆนี้